open-index/open-wikipedia-markdown huggingface dataset:
பாக்கிஸ்தான் குண்டுவெடிப்புகள், ஜூன் 2017

பாக்கிஸ்தானின் மூன்று நகரங்களில் 23 ஜூன் 2017 அன்று தீவிரவாதிகள் தாக்குதல் நடத்தினர். இத்தாக்குதலில் 80  பேர் கொல்லப்பட்டனர், 200 பேர் காயமடைந்தனர். குவெட்டா நகரில் காவலரைக் குறிவைத்து தற்கொலைக் குண்டுத்தாக்குதல் நடத்தப்பட்டது, அதைத் தொடர்ந்து *பறசினார்* (Parachinar) பகுதியில் சந்தைப்பகுதியில் இரண்டு குண்டு வெடிப்புகள் நடந்தது மற்றும் கராச்சி நகரில் காவலரைக் கொல்லும் முயற்சியில் குண்டு வெடித்தது.

## குண்டுவெடிப்புகள்

### குவெட்டா குண்டுவெடிப்பு
தற்கொலை வாகனம் உள்ளூர் நேரப்படி 8:45 மணியளவில் *சுகுதா சவுக்* (Shuhada Chowk) பகுதியில் வெடித்தது. தாக்குதல்தாரியின் நோக்கம் அங்கு இருந்த காவலர் மீது வாகனத்தை மோதுவதாக இருந்தது. அம்முயற்சியில் தோல்வியடைந்த போது வாகனம் வெடித்தது. வெடிப்பதற்கு முன்னர் காவலர் தாக்குதல்தாரியை வாகனத்தை விட்டு இறங்குமாறும் வாகனத்தைச் சோதனையிட வேண்டும் எனக் கூறியபோது தாக்குதல்தாரி விசையை அழுத்தி வாகனத்தை வெடிக்கச் செய்தார்.

### பறசினார் குண்டுவெடிப்பு
குவெட்டா குண்டு வெடிப்பு நிகழ்ந்த சில மணிகளுக்குப் பின்னர் பிறசினார் பகுதியின் சந்தைப் பகுதியில் இரண்டை குண்டுவெடிப்பு நிகழ்ந்தது. மாலை 5:00 மணிக்கு முதல் குண்டு வெடித்தது. இக்குண்டு வெடிப்பில் மீட்புப்பணியில் ஈடுபட்டவர்களைக் குறிவைத்து இரண்டாவது குண்டு வெடித்தது. இரண்டாவது குண்டு தற்கொலைதாரியால் வெடிக்கப்பட்டது. 

## பொறுப்பேற்பு
இக்குண்டுவெடிப்புகளுக்கு பாக்கித்தானின் தெகரிக்கு-இ-தாலிபான் மற்றும் இசுலாமிய அரசு தீவிரவாதிகள் பொறுப்பேற்றுக் கொண்டனர்.

## மேற்கோள்கள்

பகுப்பு:2017 நிகழ்வுகள்
பகுப்பு:பாக்கிசுத்தானில் தீவிரவாதத் தாக்குதல்கள்
இரா. இலட்சுமணன்

**மருத்துவர் இரா. இலட்சுமணன்** (நவம்பர் 29, 1971) என்பவர் ஒரு இந்திய அரசியல்வாதியாவார். இவர் விழுப்புரத்தைச் சேர்ந்தவர். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவராவார். இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டு 2014 முதல் 2020 வரை நாடாளுமன்ற உறுப்பினராகப் பணியாற்றியுள்ளார்.
இவர் தமிழ்நாடு சட்டப் பேரவைக்கு 2021 மே மாதம் நடைபெற்ற தேர்தலில் திராவிட முன்னேற்ற கழகம் சார்பில் விழுப்புரம் மாவட்டம் விழுப்புரம் சட்டமன்றத் தொகுதியில் போட்டியிட்டு வெற்றிப்பெற்றார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:விழுப்புரம் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
ஏ. டபிள்யூ. ரபி பெர்னார்ட்

**ஏ. டபிள்யூ. ரபி பெர்னார்ட்** *(A. W. Rabi Bernard)* இந்திய அரசியல்வாதியும், தமிழ்நாட்டிலிருந்து இந்திய நாடாளுமன்றத்துக்கு தேர்ந்தெடுக்கப்பட்ட உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியின் சார்பாக மாநிலங்கலவைக்கு தேர்ந்தெடுக்கப்பட்டவர் ஆவார். இவர் சன் தொலைக்காட்சி, விஜய் தொலைக்காட்சி, ஜெயா தொலைக்காட்சி ஆகியவற்றில் பணிபுரிந்துள்ளார். அப்போது பல சர்வதேச மற்றும் தேசிய தலைவர்கள், வணிகத் தலைவர்களிடம் *நேருக்கு நேர்* என்ற பெயரிலான நிகழ்ச்சிக்கு நேர்காணல் நடத்தி இருக்கிறார். மேலும் இவர் சென்னை லயோலா கல்லூரியில்  காட்சி ஊடகத் துறையில் பேராசிரியாக பணிபுரிந்துள்ளார்.

## கல்வி
இளங்கலைப் பட்டம் (இதழியில் மற்றும் மக்கள் தகவல் தொடர்பியல்), முதுகலை (தகவல் தொடர்பியல்) படிப்புகளை பிலிப்பைன்ஸின் சாண்டோ டோமசு பல்கலைக்கழகத்தில் பயின்றார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:சேலம் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக ஊடகவியலாளர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
அ. அசோக்ராஜ்

**அ. அசோக்ராஜ்**, ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முந்நாள் நாடாளுமன்ற உறுப்பினரும் ஆவார். 1977, 1989 மற்றும் 1991 ஆகிய இந்திய நாடாளுமன்ற தேர்தல்களில் அனைத்திந்திய அண்ணா திராவிட முன்னேற்ற கழக வேட்பாளராக பெரம்பலூர் தொகுதியிலிருந்து மக்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பெரம்பலூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பெரம்பலூர் மக்களவைத் தொகுதி உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
எஸ். முத்துக்கருப்பன்

**எஸ். முத்துக்கருப்பன்** (மார்ச் 25, 1958 வல்லநாடு, தூத்துக்குடி மாவட்டம்) ஒரு அரசியல்வாதி ஆவார். இவர் மாநிலங்களவைக்கு தமிழ்நாடு சார்பாக மாநிலங்களவை உறுப்பினராகத் தேர்ந்தெடுக்கப்பட்டவர். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
கே. பி. ராமலிங்கம்

**டாக்டர் கே. பி. ராமலிங்கம்** *(Dr K. P. Ramalingam )* ஓர் இந்திய அரசியல்வாதி ஆவார். இவர் சூன், 2010 ஆம் ஆண்டில் இந்திய மாநிலங்களவைக்குத் தேர்ந்தெடுக்கப்பட்டார். இவர் தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் 1980 மற்றும் 1984 தேர்தல்களில் இராசிபுரம் தொகுதியிலிருந்து, அண்ணா திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

1996 ஆம் ஆண்டு நடந்த நாடாளுமன்றத் தேர்தலில், திருச்செங்கோடு தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:11வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:நாமக்கல் மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
கிடில்

**கிடில்** (*Kiddle*) என்பது குழந்தைகளுக்காகவே பிரத்தியேகமாக தயாரிக்கப்பட்ட கூகிலீண் ஒரு தேடல் எந்திரம் ஆகும்.
## காரணம்
பொதுவாக ஒரு தேடலின் போது அதற்கு சற்றும் தொடர்பில்லாத ஆபாச விளம்பரங்கள் வருவதற்கான வாய்ப்புகள் மிக அதிகம். எனவே இத்தகைய நிகழ்வுகளால் குழந்தைகள் அதிகம்பாதிக்கப்படுவதாக கருதப்பட்டு கூகிள் பாதுகாப்பான தேடல் ஒன்றினை நவம்பர் 11,2009ல் அறிமுகம் செய்தது.தற்போது முழுக்க குழந்தைகளுக்கான ஒரு தேடல் பொறியாக இது அமைக்கப்பட்டுள்ளது.
## பட தேடல்
படங்களைட் தேடுவதற்காகவே பிரத்தியேகமாக உருவாக்கப்பட்ட ஒரு தேடுபொறி ஆகும்.ஒரு படத்திற்கான திறவுச் சொற்களோ அல்லது அதற்கான இணையை இணைப்புகளைப் பொறுத்து இதன் தேடல் அமையும்.இதன் முடிவுகள் வடிவம்,மீதரவு போன்றவற்றின் அடிப்படையில் அமைகின்றன.
*பட தேடலின் வகைகள்*
## மீதரவின் மூலம் தேடல்
ஒரு படம் தொடர்பான வார்த்தைகள் தொடர்பாக தேடுதல்.
## எடுத்துகாட்டுகள் மூலம் தேடல்
இவை உள்ளடக்கம் சார்ந்த தேடல் எனவும் அழைக்கப்படுகிறது.தேடலின் வண்ணங்கள் மற்றும் வடிவங்களைப் பொறுத்து இது முடிவுளை தருகின்றது.
## பாதுகாப்பான தேடல்
ஆபாசம் தொடர்பான எந்த வார்த்தைகளை இதில் தேடினாலும் அதற்கான முடிவுகள் இதில் காண்பிக்கப்படாது என்பது இதன் சிறப்பு ஆகும்.இதன் மூலம் குழந்தைகள் தங்களுக்குத் தேவையான முடிவுகளை மட்டுமே காண இயலும்.
## சான்றுகள்

## வெளி இணைப்புகள்
https://www.cs.princeton.edu/~funk/tog03.pdf


பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:கூகுள்
ஏ. கே. செல்வராசு

**ஏ.கே. செல்வராசு** *(A. K. Selvaraj)* என்பவர் இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு சூலை மாதம்  4 ஆம் தேதியன்று பிறந்த இவர், கோயம்புத்தூர் மாவட்டம் அதிமத்தியணுரைச் சேர்ந்தவர். நாளுமன்ற உறுப்பினராக, இராச்ய சபாவில் (இந்தியப் பாராளுமன்றத்தின் மேல் இல்லம்) மாநிலங்களவை உறுப்பினராக இருந்துள்ளார்.. அனைத்திந்திய அண்ணா திராவிட முன்னேற்ற கழக அரசியல் கட்சியை ஏ.கே. செல்வராசு பிரதிநிதித்துவப்படுத்துகிறார்.

திருப்பூர் தெற்கு சட்டப் பேரவை உறுப்பினராகப் பொறுப்பேற்றதில் இருந்து பல்வேறு நலத்திட்டங்களை மக்களுக்கு கொண்டு வந்து சேர்த்தார். குறிப்பாக, மக்களின் பிரச்னைகளை உடனுக்குடன் களையவும், மக்கள் இருக்கும் இடங்களுக்கு நேரடியாகச் சென்று அவர்களின் குறைகளைக் கேட்டறிந்து அவற்றை சரிசெய்யவும் ‘உங்கள் குறைகளுக்கு உடனடித் தீர்வு’ என்ற திட்டத்தை அறிமுகப்படுத்தியுள்ளார்.

வீட்டு வசதி மற்றும் நகர்ப்புற வளர்ச்சி அமைச்சராகவும் ஏ.கே.செல்வராசு இருந்தார்.

## மேலும் காண்க
*தமிழ்நாடு மாநிலங்களவை உறுப்பினர்கள்

## குறிப்புகள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
முளைகட்டிய பயறு

300px|thumb|வலது|முளைகட்டிய பாசிப்பயறு

**முளைகட்டிய பயறு** என்பது முளைக்க வைக்கப்பட்ட நிலையிலுள்ள பயறினை குறிக்கிறது. இது ஓர் உணவாகும். ஏதாவது ஒரு பயறு வகையினை முளைக்கவைத்து அதனை பச்சையாகவோ அல்லது வேகவைத்தோ உண்ணப்படுகிறது. அதிக அளவு புரதச்சத்துக்கள் நிறைந்த இது கிழக்காசிய நாடுகளில் அதிகளவு பயன்படுத்தப்படுகிறது. சாத்தியமான அனைத்து பயறு விதைகளையும் முளைக்கட்டி உண்ணக்கூடியதாக இருந்தாலும், ஒரு சில பீன்ஸ் வகையிலிருந்து முளைகட்டிய பயறுகளைப் பச்சையாக உண்ணக்கூடாது.

## அடங்கியுள்ள சத்துக்கள்
பச்சை பயறு மற்றும் தட்டைப்பயரில் புரதச்சத்துக்கள் மிகுந்து காணப்படுகிறது. அதை அப்படியே பயன்படுத்துவதை விட, முளைக்கட்டி பயன்படுத்துவதன் மூலம் நல்ல பயன் கிடைக்கும். முளைக்கட்டிய பயறில் வாயுத்தன்மை என்னும் குறைபாடுகளை உண்டாக்கும் தன்மை கிடையாது. எளிதில் செரிமானமும் ஆகும். பயறுகள் முளைவிடும் தருவாயில் அஸ்கார்பிக் அமிலமான வைட்டமின் சி அதிகம் காணப்படுகின்றது . முளை கட்டிய பயறுகளில், புரதம், கார்போவைதரேட்டு, உயிர்ச்சத்துக்கள், பீட்டாகரோட்டின் மற்றும் நார்ச்சத்துக்கள் அதிகளவில் உள்ளன. முளைகட்டிய பயறுகள் தினசரி உயிர்ச்சத்து தேவையை உறுதிசெய்யும். மேலும் இதில் உடலுக்கு நன்மை பயக்கும் எதிர் ஆக்ஸிகரனிகளும் உள்ளன.

## முளைகட்டிய பயறுகளின் வகைகள்
* முளைகட்டிய பாசிப்பயறு
* முளைகட்டிய கொண்டைக்கடலை
* முளைகட்டிய தட்டைப்பயறு
* முளைகட்டிய உளுத்தம்பயறு
* முளைகட்டிய சோயாஅவரை
* முளைகட்டிய நரிப்பயறு
* முளைகட்டிய பீன்ஸ்

## பயன்கள்
முளைகட்டிய பயறினை பச்சையாகவோ அல்லது அவியல் செய்தோ எவ்வகையிலும் சாப்பிடலாம். இதனால் பலரது விருப்பத்தேர்வாகவும் இது உள்ளது.

## மேற்கோள்கள்

பகுப்பு:தோட்டக்கலை
பகுப்பு:காய்கறிகள்
திருகடைப்பு (பீரங்கி)

thumb|250x250px|ரஷ்ய 122 மிமீ எம்1910 ஹாவித்சர் உடைய குழலாசனத்தை மாற்றியமைக்கப்பட்டு, 105 மிமீ எச்37 ஹாவித்சர் குழலுடன் இணைக்கப்பட்டுள்ளது.
thumb|250x250px|ரஷ்ய 122 மிமீ எம்1910 ஹாவித்சர் உடைய குழலாசனத்தை மாற்றியமைக்கப்பட்டு, 105 மிமீ எச்37 ஹாவித்சர் குழலுடன் இணைக்கப்பட்டுள்ளது.
[thumb|250x250px|ஒரு [எம்109 ஹாவித்சர்|எம்109 குழலாசன அடைப்பின் வரைபடம். ]]
**திருகடைப்பு** (ஆங்கிலம்: *interrupted screw*) என்பது, பீரங்கிகளின் குழலாசனத்தில் பிரயோகிக்கப்படும் ஒரு வழக்கமான இயந்திரக் கருவி ஆகும். இது 1845-ல் கண்டுபிடிக்கப் பட்டதாக நம்பப்படுகிறது.

இது, பின்னடைப்பின் ஊடச்சுக்கு நெடுக, அதன் மேலிருக்கும் மரையின் ஒரு பகுதி நீக்கப்பட்டிருக்கும், ஒரு திருகாணித் திரள் ஆகும். ஆயுதத்தின் அறையின் பின்புறத்தில் உள்ள (அரைகுறையாக) மரையிடப்பட்ட துவாரத்துடன், இந்த திருகாணி பொறுந்தும். பின்னடைப்பின் மரையில்லா பகுதியும், குழலாசனத்தின் மரையில்லா பகுதியும் பொருந்திக் கொள்ளும்.

## மேலும் பார்க்க
* வெலின் பின்னடைப்பு
* பின்னடைப்பு

## மேற்கோள்கள்

## புற இணைப்புகள்
* திருகடைப்பு கொண்ட குழலாசன இயங்குமுறைகள்  (ஆங்கிலத்தில்)
* கப்பற் பீரங்கிகளில் பயன்படுத்திய திருகடைப்பு - Navweaps.com (ஆங்கிலத்தில்)

பகுப்பு:சுடுகலன் கூறுகள்
பகுப்பு:திருகாணிகள்
டி. கருப்பசாமி

**டி. கருப்பசாமி** ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், உப்பிலியாபுரம் சட்டமன்றத் தொகுதியிலிருந்து, திராவிட முன்னேற்றக் கழகத்தின் சார்பாக போட்டியிட்டு, தமிழக சட்டமன்றத்துக்குத் தேர்ந்தெடுக்கப்பட்டார். இத்தொகுதியானது பட்டியல் சாதியினரும் பட்டியல் பழங்குடியினரும் போட்டியிடும் ஓர் தனித்தொகுதி ஆகும்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
சேலம் இராமசாமி முதலியார்

**இராமசாமி முதலியார்** (6 செப்டம்பர் 1852 – 2 மார்ச் 1892) ஒரு இந்திய வழக்கறிஞர், அரசியல்வாதி, இந்திய சுதந்திர போராட்ட வீரர் ஆவார்.  ஏட்டுச் சுவடிகளில் இருந்த சங்க இலக்கிய நூல்களை உ. வே. சாமிநாதையர் காகிதத்தில் அச்சு பதிப்பித்து வெளியிடத் தூண்டியவர்.

## இளமையும் கல்வியும்
நாமக்கல்லில் வட்டாட்சியராக இருந்த சேலம் கோபாலசாமி முதலியாருக்கு மகனாக, சென்னை மாகாணத்தின் சேலத்தில் பிறந்தவர் இராமசாமி முதலியார். இராமசாமியின் பெரியப்பா வேதாச்சல முதலியார் பிரித்தானிய கிழக்கிந்திய நிறுவனத்தின் ஒரு முக்கிய துபாசாக இருவந்தார்.

இவர் தமது ஆறாவது வயதில் சென்னையில் நாகலிங்க முதலியார் இல்லத்தில் தங்கி தமிழ் இலக்கியங்களைக் கற்றார். உயர்க் கல்வியைச் சென்னை, மதராஸ் ஹைஸ்கூல் (இப்போது மாநிலக் கல்லூரி) பள்ளியில் பயின்றார். இங்கு பயின்றபோது *பவர் ஐயர்* என்பவர் அச்சிட்டு வெளியிட்ட, சீவகசிந்தாமணியின் நாட்டு வளப்பகுதியான  *நாமகள் இலம்பகம்*  பாடமாக இருந்தது. அப்போது சிந்தாமணியின் சிறப்பையும், சங்கநூல்களில் மேன்மையையும் அறிந்தார். பி.ஏ வரை தேர்ச்சிப் பெற்ற இவர் சட்டமும் பயின்றுள்ளார்.

## தொழில்
1876 ஆம் ஆண்டு திருச்சி மாவட்ட முன்சீபாக பணிபுரிந்துள்ளார். 1882 இல் அப்பணியை விட்டு,சென்னையில் வழக்கறிஞராகப் பணியாற்றினார். பின் சென்னைப் பல்கலைக் கழகத்தில் பி.ஏ தமிழ்ப் பரிட்சைச் சோதகராக நியமிக்கப்பட்டார். 1885 இல் இங்கிலாந்தில் நடந்த தேர்தலில், இந்தியத் தேர்தலைப் பற்றி பேச சென்றார்.

### தமிழ்ப் பணிகள்
இவர் 1880 ஆம் ஆண்டு கும்பகோணத்திற்குப் பணி மாற்றப்பட்டார். அப்போது உ.வே.சா விடம் நெருங்கிப் பழகினார். அவருக்குச்  சங்க நூல்களைப் பற்றியும், தமிழ்க் காப்பியங்கள் பற்றியும் கூறினார். உ.வே.சாமிநாதையர் முதன்முதலாக இவரிடம் இருந்து சங்க நூல்களைப் பற்றி அறிந்துகொண்டார். உ.வே.சாவை சங்க நூல்களை அச்சிடும்படி தூண்டியவர் இராமசாமி ஆவார்.

## இந்திய விடுதலை இயக்க செயற்பாடுகள்
இராமசாமி 1882 முதல் அரசியல் செயல்பாடுகளில் கலந்துகொண்டார். சேலம் கலவர வழக்கில் இவரது தந்தையை பொய்யாக சிக்க வைக்க முயற்சி நடந்தது. 1885 ஆம் ஆண்டு பொதுத் தேர்தலின் போது, ஐக்கிய இராச்சியத்தில் உள்ள ஆட்சியாளர்களிடம் இந்தியர்களின் குறைகளை முன்வைக்க மூன்று பேர் கொண்ட தூதுக்குழுவின் ஒருவராக  இராமசாவாமி தேர்ந்தெடுக்கப்பட்டார். இந்த பேராளர்கள் இலண்டன், ஸ்வான்சீ, நியூகேஸில் அபான் டைன், அபெர்டீன், பர்மிங்காம், எடின்பர்க், அபெர்டீன் ஆகிய இடங்களுக்குச் சென்றனர். தாராளவாதத் தலைவர் வில்லியம் எவார்ட் கிளாட்ஸ்டோனின் உரையைக் கேட்பதற்காக அபெர்டீனுக்குச் செல்லும் வழியில் எடின்பரோவில் இராமசாமி தங்கினார். அதே நேரத்தில் ஜான் பிரைட் பர்மிங்காமில் ஆற்றிய உரையை தான் வாழ்க்கையில் கேட்டதிலேயே சிறந்ததாகக் கருதினார். நாட்டின் நிர்வாகத்தில் இந்தியர்களுக்கு அதிக இடத்தை வழங்குவதற்காக 1886 இல் ஒரு பொது சேவை ஆணையம் நியமிக்கப்பட்டது என்பது இராமசாமியின் தூதுக்குழுவின் ஒரு வெற்றியாக இருந்தது. இராமசாமி ஆணையத்தின் அதிகாரப்பூர்வமற்ற உறுப்பினராக பரிந்துரைக்கப்பட்டார். இருப்பினும், ஆணையத்தின் இந்திய உறுப்பினர்கள் தங்களுக்குள் சண்டையிட்டதால் பெரியதாக ஒன்றும் சாதிக்க முடியவில்லை.

## இந்திய தேசிய காங்கிரசு
இராமசாமி இந்திய தேசிய காங்கிரசில் இணைந்தார். மேலும் 1887 மெட்ராஸ் காங்கிரஸ் மற்றும் 1888 அலகாபாத் காங்கிரஸ் மாநாடுகளில் கலந்துகொண்டார். இராமசுவாமி முதலியார்  02- மார்ச்-1892 இல் தமது 40 ஆவது வயதில் இறந்தார்.

## உசாத்துணை

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சேலம் மாவட்ட மக்கள்
பகுப்பு:1852 பிறப்புகள்
பகுப்பு:1892 இறப்புகள்
பகுப்பு:வழக்கறிஞர்கள்
பகுப்பு:தமிழறிஞர்கள்
ஆர். லீமா ரோஸ்

thumb|லீமா ரோசு
**ஆர். லீமா ரோசு ** (*R. Leema Rose*) இந்தியாவில் தமிழ்நாட்டைச் சேர்ந்த இடது சாரி அரசியல்வாதி. 2006 ஆம் ஆண்டில் இவர் தமிழ்நாடு சட்டமன்றத்திற்கு மார்க்சிஸ்ட் கம்யூனிஸ்ட் கட்சியின் சார்பில் கன்னியாகுமரி மாவட்டம், திருவட்டார் தொகுதியில் போட்டியிட்டு தேர்ந்தெடுக்கப்பட்டார்.  

இவர் இளங்கலை அறிவியல் மற்றும் இளங்கலை கல்வியில் பட்டம் பெற்ற பட்டதாரி ஆவார். 1989 ஆம் ஆண்டு முதல் இந்திய மார்க்சிஸ்ட் கம்யூனிஸ்ட் கட்சியில் உறுப்பினராவார். 2011 ஆம் ஆண்டு சட்டமன்றத் தேர்தலில் கன்னியாகுமரி மாவட்டம், விளவங்கோடு தொகுதியில் போட்டியிட்டார். இவர் அனைத்திந்திய ஜனநாயக மாதர் சங்கத்தின் கன்னியாகுமரி மாவட்ட செயலாளராக இருந்தார்.

## மேற்கோள்கள்

## வெளி இணைப்புகள்
1. Affidavit submitted along with application for the 2006 TN State elections 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்ப் பெண் அரசியல்வாதிகள்
வெலின் பின்னடைப்பு

[வலது|thumb|[யு.எஸ்.எஸ்.அலபாமா (பிபி 60)-ல் இருக்கும் 16-அங்குல மார்க் 6 கப்பற் பீரங்கியின் **வெலின் பின்னடைப்பு**, 1943. நான்கு தனித்தனியே மரையிடப்பட்ட "படிகளை" அடைப்பின்மீது உள்ளதை கவனிக்கவும். அடைப்பு மேல்தூக்கப்பட்டு கடிகாரப்போக்கில் சுற்றப்படுகையில்,   அவை குழலாசனத்தின் உட்புற படிகளில் பொறுந்திக் கொள்ளும்.]]
**வெலின் பின்னடைப்பு** என்பது, பீரங்கிகளில் குழலாசனத்தை பூட்டியடைப்பதற்கு, 1889 அல்லது 1890-ல், சுவீடனைச் சேர்ந்த ஆக்சல் வெலின் கண்டுபிடித்த, ஒரு புரட்சிகரமான திருகடைப்பு வடிவம் ஆகும்.

## வடிவமைப்பு
பின்னடைப்பு ஆனது, படிப்படியாக அதிகரிக்கும் ஆரையம்முள்ள, பல "படிகளை" உடைய, திருகாணி வடிவத்தில் இருக்கும். ஒவ்வொரு படியும், ஒரேயளவிலான வட்டக் கோணப்பகுதியாக இருக்கும்.

இதை மூடிச் சுற்றும்போது ஒவ்வொரு படியும், அதற்கு இணையாக துப்பாக்கிக் குழலாசனத்தில் வெட்டப்படிருக்கும் மரையுடன் பொறுந்திக் கொள்ளும். பின்னடைப்பிலுள்ள மரைகளால் ஆக்கிரமிக்கப்படும், குழலாசன பரப்பை தரும் சூத்திரம் பின்வருமாறு:
: \frac{\text{படிகளின் எண்ணிக்கை} }{1 + \text{படிகளின் எண்ணிக்கை}} \times \text{திருகாணியின் நீளம்}

## மேற்கோள்கள்

## புற இணைப்புகள்
* வெலின் குழலாசன இயங்குமுறையை காட்டும் யூடியூப் காணொளி (ஆங்கிலத்தில்)
* இராச்சிய நியுசிலாந்து பீரங்கிப்படை கழகம், குழலாசன இயங்குமுறைகள்  (ஆங்கிலத்தில்)
பகுப்பு:சுடுகலன் இயக்கங்கள்
ந. நன்மாறன்

**ந. நன்மாறன்** (*N. Nanmaran*, மே, 13, 1947 - அக்டோபர் 28, 2021) இந்தியாவின் தமிழ்நாடு மாநிலத்தில் மார்க்சிஸ்ட் கம்யூனிஸ்ட் கட்சியைச் சேர்ந்தவர் ஆவார். மேடைக் கலைவாணர் என்றழைக்கப்பட்டவர், தனது நகைச்சுவைப் பேச்சால் மார்க்சியக் கருத்துகளைப் பரப்பியவர். இவர் தமிழ்நாடு சட்டமன்ற உறுப்பினராக இருந்தார். 2001 ஆம் ஆண்டில் தமிழ்நாடு சட்டமன்றத்திற்கு மதுரை கிழக்கு சட்டமன்றத் தொகுதியிலிருந்து தேர்ந்தெடுக்கப்பட்டார். இவர் 2006 ஆம் ஆண்டிலும் இதே தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.

## வாழ்க்கை குறிப்பு
நன்மாறன் தமிழ்நாட்டின், மதுரையில் 1947 மே 13 அன்று பிறந்தார். இவரின் பெற்றோர் வே நடராசன், குஞ்சரத்தம்மாள் இணையராவர். மதுரை அழகரடியில் உள்ள ஆறுமுகம் பிள்ளை பள்ளியில் பள்ளிப்படிப்பையும், வெள்ளைச்சாமி நாடார் கல்லூரியில் உயர் கல்வியையும் பயின்றார். மதுரை காமராசர் பல்கலைக்கழகத்தில் தொலைநிலை கல்வியில் தமிழில் முதுகலை படித்தார். இவரின் தந்தை பஞ்சாலைத் தொழிலாளியாகவும், இந்திய மார்க்சிஸ்ட் கம்யூனிஸ்ட் கட்சியின் உறுப்பினராகவும் இருந்தார். இவரும் தன் தந்தையின் வழியைப் பின்பற்றி பொதுவுடமை இயக்கத்தில் இணைந்தார். தனியார் பேருந்தில் நடத்துநராக பணியாற்றிய நன்மாறன் ஒரு கட்டத்தில் அந்த வேலையைவிட்டு விலகி கட்சியின் முழுநேர ஊழியராக பணியாற்றத் தொடங்கினார். 1971 முதல் கட்சி கூட்டங்களில் பேசத் தொடங்கினார். மேடைகளில் எளிமையாகவும், நகைச்சுவையாகவும் பேச வல்லவராக இருந்தார். இதனால் இவரை மேடைக் கலைவாணர் என்று அழைக்கப்பட்டார். பல பட்டிமன்றங்களை நடத்தியுள்ளார்.

தமிழ்நாட்டில் இந்திய ஜனநாயக வாலிபர் சங்கம் தோற்றுவிக்கப்படபோது அதன் முதல் மாநிலத் தலைவராக தேர்ந்தெடுக்கப்பட்டார். மேலும் தமிழக மக்கள் ஒற்றுமை மேடை, தமிழ்நாடு நிறுபான்மை மக்கள் நலக்குழு ஆகிய அமைப்புகளின் தலைவராகவும் இருந்துள்ளார். மேலும் இவர் தமிழ்நாடு முற்போக்கு எழுத்தாளர்கள் கலைஞர்கள் சங்கத்தின் மாநில துணைத்தலைவராக நீண்டகாலம் பணியாற்றியுள்ளார். மார்சிய பொதுவுடமைக் கட்சியின் மாநிலக் குழு உறுப்பினர், கட்சியின் மதுரை மாநகர் மாவட்ட செயற்குழு உறுப்பினர், மாவட்டக் குழு உறுப்பினர் போன்ற பதவிகளை வகித்துள்ளார். 2001, 2006 என இரண்டு முறை மதுரை கிழக்குத் தொகுதி சட்டமன்ற உறுப்பினராக  தேர்ந்தெடுக்கப்பட்டார்.

## எழுத்துப் பணிகள்
சின்ன பாப்பாவுக்கு செல்லப் பாட்டு என்ற சிறுவர்களுக்கான பாடல் நூலையும், காரல் மார்க்ஸ், பிரடெரிக் ஏங்கெல்ஸ், லெனின், ஸ்டாலின் ஆகியோரின் வாழ்க்கை வரலாற்றையும் எழுதியுள்ளார்.

## மறைவு
மாரடைப்பு காரணமாக மதுரை அரசு இராசாசி மருத்துவமனையில் அனுமதிக்கப்பட்டு  சிகிச்சைபெற்றுவந்த இவர், சிகிச்சை பலனின்றி, அக்டோபர் 28, 2021 அன்று காலமானார்.

## மேற்கோள்கள்

பகுப்பு:2021 இறப்புகள்
பகுப்பு:மதுரை மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:1947 பிறப்புகள்
இரா. துரைசாமி

**இரா. துரைசாமி** (*R. Doraisamy*) என்பவர் இந்திய அரசியல்வாதியும் பதினான்காவது தமிழ்நாடு சட்டமன்றத்தின் உறுப்பினரும் ஆவார். கோயம்புத்தூர் மாவட்டத்தினைச் சார்ந்த இவர், சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். அண்ணா திராவிட முன்னேற்றக் கழகத்தின் சார்பாக துரைசாமி 2011ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் கோயம்புத்தூர் தெற்கு தொகுதியில் போட்டியிட்டு சட்டமன்ற உறுப்பினராகத் தேர்வானவர்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கோயம்புத்தூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கொடவனாறு

**கொடவனாறு** அல்லது **குடவனாறு** (*Kodavanar River*) என்பது தமிழ்நாட்டின் பழனி மலையில் பாய்கின்ற ஓர் ஆறு ஆகும் . அமராவதி ஆற்றின் துணைநதியாக இது பாய்கிறது. 

காமராசர் ஏரிக்கு வடக்கே 800 மீட்டர் உயரமுள்ள கன்னிவாடி மலையும் மேற்கே 1500 மீட்டர் உயரமுள்ள பழனி மலையும் உள்ளன. பன்றிமலையிலிருந்து மேல்முகப்பகுதி கருவல்லியாறு எனவும் கீழ்முகம் குழல் ஆறு எனவும் அழைக்கப்படும் ஆறு ஓடுகிறது. காமராசர் பள்ளத்தாக்கின் வடமேற்கு பக்கத்தில் பழனி மலையும் கன்னிவாடி மலையும் சேருகின்ற இடத்தில் குழல் ஆறு நுழைகிறது. இவ்வாறு வழியில் இரண்டு அருவிகளின் வழியாகவும் பல அடுக்கு சரிவு நிலப் பகுதிகள், குட்டைகளின் வழியாகவும் ஓடுகிறது.

தாண்டிக்குடி என்னும் பகுதியில் தொடங்கி பண்ணைக்காடு பகுதியைக் கடந்து பள்ளத்தாக்கின் தென்மேற்கு பகுதி வழியாக காமராசர் ஏரியை வந்து அடையும் மற்றொரு ஆறு கொடவனாறு அல்லது குடவனாறு ஆகும்.
## மேற்கோள்கள்

## புற இணைப்புகள்
*பண்டைத் தமிழக வரலாறு சேரர், சோழர், பாண்டியர்
*கொங்கதேசம் எல்லைகளுடன்
*https://ta.wikisource.org/wiki/%E0%AE%AA%E0%AE%95%E0%AF%8D%E0%AE%95%E0%AE%AE%E0%AF%8D:%E0%AE%A4%E0%AE%AE%E0%AE%BF%E0%AE%B4%E0%AE%95_%E0%AE%B5%E0%AE%B0%E0%AE%B2%E0%AE%BE%E0%AE%B1%E0%AF%81-%E0%AE%9A%E0%AE%99%E0%AF%8D%E0%AE%95%E0%AE%95%E0%AE%BE%E0%AE%B2%E0%AE%AE%E0%AF%8D-%E0%AE%85%E0%AE%B0%E0%AE%9A%E0%AE%B0%E0%AF%8D%E0%AE%95%E0%AE%B3%E0%AF%8D.pdf/14

பகுப்பு:திண்டுக்கல் மாவட்ட ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வடகிழக்கு எல்லைப்புற முகமை

**வடகிழக்கு எல்லைப்புற ஏஜென்சி** எனப்படும் **நேபா** (North East Frontier Agency (**NEFA**) (முன்னர் வடகிழக்கு எல்லைப்புற பிரதேசங்கள் என்று அழைக்கப்பட்டது) (formerly the *'North-East Frontier Tracts), 1947 முடிய [[பிரித்தானிய இந்தியா]]வின் நிர்வாகப்பகுதியாகவும்,  [[இந்தியப் பிரிவினை]]க்குப் பின்னர் [[இந்திய ஒன்றியம்|இந்திய ஒன்றியத்தில்]], [[அருணாச்சலப் பிரதேசம்|அருணாச்சலப் பிரதேச]] மாநிலமாகவும் உள்ளது.

1974ல்  இதன் நிர்வாகத் தலைமையிடம் [[இட்டாநகர்|இட்டாநகருக்கு]] மாற்றப்படும் வரை, [[சில்லாங்]] நகரம் தலைமையிடமாக விளங்கியது.  

==வரலாறு==


பிரித்தானிய இந்திய அரசு, [[வங்காள மாகாணம்|வங்காள மாகாணத்தை]] 1905ல் பிரித்த பின்னர், 1905 முதல் 1912 முடிய,  புதிதாக அமைக்கப்பட்ட [[கிழக்கு வங்காளம் மற்றும் அசாம்]] மாகாணத்தில், வடகிழக்கு எல்லைப்புற முகமையின் பகுதிகள் அமைந்திருந்தது. இதன் தலைநகரம் [[டாக்கா]] நகரம் ஆகும்.     

1912ல் மீண்டும் கிழக்கு வங்காளத்தை, வங்காள மாகாணத்துடன் இணைத்த பின்பு, வடகிழக்கு எல்லைப்புற முகமையை,  புதிதாக துவக்கப்பட்ட  [[அசாம்]] மாகாணத்தில் 1947 முடிய இருந்தது.  

பின்னர் 1951ல் இந்தியாவின் வடகிழக்கு எல்லைப்புறத்தில் உள்ள [[அருணாச்சலப் பிரதேசம்]] உள்ளிட்ட பிரதேசங்களைக் கொண்டு வடகிழக்கு எல்லைப்புற ஏஜன்சி (நேபா) என்ற நிர்வாகப் பகுதி அமைக்கப்பட்டது.  

26 சனவரி 1954ல் வடகிழக்கு எல்லைப்புற ஏஜன்சியை ஆறு கோட்டங்களாகப் பிரிக்கப்பட்டது.

1 ஆகஸ்டு 1965 முதல் வடகிழக்கு எல்லைப்புற ஏஜன்சி நிர்வாகத்தை இந்திய அரசின் வெளியுறவுத் துறையிடமிருந்து, உள்துறை அமைச்சகத்திற்கு மாற்றப்பட்டது. 1972 வரை [[அசாம்]] மாநில ஆளுநரின் நேரடிக் கட்டுப்பாட்டில் இருந்த வடகிழக்கு எல்லைப்புற ஏஜன்சி, [[ஒன்றியப் பகுதி (இந்தியா)|இந்தியாவின் ஒன்றியப் பகுதியாக]] இருந்தது.

21 சனவரி 1972ல் வடகிழக்கு முன்னனி ஏஜன்சியை [[அருணாச்சலப் பிரதேசம்]] என்ற பெயரில் அழைக்கப்பட்டு, [[இந்திய அரசு|இந்திய அரசின்]] முதன்மை ஆனையாளரின் கட்டுப்பாட்டில் செயல்பட்டது.

==வடகிழக்கு எல்லைப்புற ஏஜன்சியை கலைத்தல்==
20 பிப்ரவரி 1987ல் அருணாச்சலப் பிரதேசத்திற்கு [[மாநிலம் (இந்தியா)|மாநிலத்]] தகுதி வழங்கிய பின், வடகிழக்கு எல்லைப்புற ஏஜன்சி கலைக்கப்பட்டது.

==இதனையும் காண்க==
* [[அருணாச்சலப் பிரதேசம்]]
* [[ஏழு சகோதரி மாநிலங்கள்]]
* [[கிழக்கு வங்காளம் மற்றும் அசாம்]]

== மேற்கோள்கள் ==


=== ஆதாரம்===
* [http://www.dnaindia.com/report.asp?newsid=1096493 Why China is playing hardball in Arunachal] by Venkatesan Vembu, Daily News & Analysis, May 13, 2007

==மேலும் படிக்க==
*Bose, Manilal (1997). *History of Arunachal Pradesh'', New Delhi: Concept Publishing Company, .

பகுப்பு:பிரித்தானிய இந்தியா 
பகுப்பு:பிரித்தானிய இந்தியாவின் மாகாணங்கள்
பகுப்பு:அருணாசலப் பிரதேச வரலாறு
பகுப்பு:இந்திய வரலாறு
பகுப்பு:இந்தியப் புவியியல்
ஆலங்குடி, மயிலாடுதுறை

**ஆலங்குடி** (*Alangudi*) என்பது இந்தியாவின் தமிழ்நாடு மாநிலம் நாகப்பட்டினம் மாவட்டத்தில் உள்ள மயிலாடுதுறை தாலுகாவுக்கு உட்பட்ட ஒரு கிராமம் ஆகும். இது அருண்மொழித்தேவன் ஊராட்சியால் நிருவகிக்கப்படுகிறது.

## அமைவிடம்
இந்த ஊரானது மாவட்ட தலைநகரான நாகப்பட்டினதிலிருந்து 68 கிலோமீட்டர் தொலைவிலும், மயிலாடுதுறையில் இருந்து 18 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 259 கிலோமீட்டர் தொலைவிலும் உள்ளது.

## மக்கள் வகைப்பாடு
2001 ஆம் ஆண்டு மக்கள் தொகை கணக்கெடுப்பின்படி, ஆலங்குடி கிராமத்தில் மொத்தம் 1892  பேர் உள்ளனர்.  அதில்  974 பேர் ஆண்கள் மற்றும் 918 பேர் பெண்களை கொண்டுள்ளது. பாலின விகிதம் 943. ஆலங்குடி கிராமத்தின்  கல்வியறிவு விகிதம் 73.37% ஆகும்.

## மேற்கோள்கள்

* 
பகுப்பு:மயிலாடுதுறை மாவட்டத்திலுள்ள கிராமங்கள்
கு. சுப்பராயன்

**கு. சுப்பராயன்** (*K. Subbarayan,* பிறப்பு: 10 ஆகத்து, 1947) ஓர் இந்திய அரசியல்வாதியும், 14 ஆவது மக்களவையின் உறுப்பினர் ஆவார். இவர், இந்திய கம்யூனிஸ்டு கட்சியில் 1976ஆம் ஆண்டு முதல் உறுப்பினராக இருக்கிறார். திருப்பூரில் கட்சியின் முழுநேர ஊழியாகச் செயற்படுகிறார். ஏஐடியூசியின் பல்வேறு தொழிற்சங்களுக்குப் பொறுப்பாளர்.  தமிழ்நாட்டில் கோயம்புத்தூர் மக்களவைத் தொகுதியிலிருந்து தேர்ந்தெடுக்கப்பட்டு 2004ஆம் ஆண்டு முதல் 2009ஆம் ஆண்டு வரையும் திருப்பூர் மக்களவைத் தொகுதியிலிருந்து தேர்ந்தெடுக்கப்பட்டு 2019ஆம் ஆண்டு முதல் 2024ஆம் ஆண்டு வரை நாடாளுமன்ற மக்களவை உறுப்பினராகச் செயற்பட்டார். முன்னதாக 1985, 1996ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் திருப்பூர் (சட்டமன்றத் தொகுதி)யிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார்.

## மக்களவை உறுப்பினராக
தமிழ்நாட்டில் இந்திய கம்யூனிஸ்டு கட்சி திராவிட முன்னேற்றக் கழகத்துடன் ஐனநாயக முற்போக்குக் கூட்டணி என்ற பெயரில் 2004 ஆம் ஆண்டின் நாடாளுமன்றத் தேர்தலுக்கான தேர்தல் உடன்பாடு கொண்டிருந்தது. இந்திய கம்யூனிஸ்டு கட்சிக்கு தேர்தல் தொகுதிப் பங்கீட்டு உடன்பாட்டின்படி இரண்டு தொகுதிகள் ஒதுக்கப்பட்டன. இதன்படி, கோயம்புத்துார் நாடாளுமன்றத் தொகுதியில் சுப்பராயன் போட்டியிட்டார். இத்தொகுதி முதன்மையாக துணி நெசவுத் தொழில் சார்ந்த பொருளாதாரத்தைச் சார்ந்திருந்த காரணத்தால், முன்னதாக நடந்த விரும்பத்தகாத நிகழ்வுகளின் காரணமாக பின்னடைவைச் சந்தித்திருந்ததால், 1998 மற்றும் 1999 ஆம் ஆண்டுகளில் பாரதிய ஜனதா கட்சியைச் சார்ந்த சி. பி. இராதாகிருஷ்ணனால் வெற்றி கொள்ளப்பட்டிருந்தது. கடுமையான வறட்சி, குடிநீர் தட்டுப்பாடு மற்றும் வேலையில்லாத் திண்டாட்டம் உள்ளிட்ட மாநிலம் சார்ந்த பிரச்சனைகளை முன்வைத்து நடந்த 2004 ஆம் ஆண்டு பிரச்சாரத்தின் விளைவாக வெற்றி எளிதாக இருந்தது. முன்னதாக, கோவையில் இசுலாமிய அடிப்படைவாத அல் உம்மா அமைப்பால் நிகழ்த்தப்பட்டதாக கருதப்பட்ட மதக்கலவரங்கள் மற்றும் குண்டுவெடிப்புகள் குறித்த பிரச்சனை இத்தேர்தலில் முக்கியப் பிரச்சனையாக இல்லை.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருப்பூர் தொகுதியிலிருந்து, இந்தியப் பொதுவுடைமைக் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

## சட்டமன்ற உறுப்பினராக
சுப்பராயன் முன்னதாக திருப்பூர் (சட்டமன்றத் தொகுதி)யில் இருந்து இருமுறை தமிழ்நாடு சட்டப்பேரவைக்கு 1984-89 மற்றும் 1996-2001 இல் தேர்ந்தெடுக்கப்பட்டார். திருப்பூர் சுப்பராயனின் சொந்த ஊர் ஆகும். 1989 ஆம் ஆண்டில் நடைபெற்ற சட்டமன்றத் தேர்தலில் திருப்பூர் தொகுதியில் இந்திய பொதுவுடமைக் கட்சியின் (மார்க்சியம்) சி. கோவிந்தசாமியிடம் தோற்றுப்போனார்.

தமிழ்நாடு சட்டமன்றத் தேர்தல் 2016 இல் இவர் போட்டியிடுவதில்லை என முடிவெடுத்திருந்தார்.

## மேற்கோள்கள்

பகுப்பு:14வது மக்களவை உறுப்பினர்கள்
பகுப்பு:1947 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:திருப்பூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
அகரகீரங்குடி

**அகரக்கீரன்குடி** என்பது மயிலாடுதுறை தாலுகா,நாகப்பட்டினம் மாவட்டம், தமிழ்நாட்டில் உள்ளது.
## மக்கள் வகைப்பாடு
2001 ஆம் ஆண்டின் மக்கள் தொகைக் கணக்கெடுப்பின்படி  மொத்தம் 1792 மக்கள் உள்ளனர். 915 ஆண்களும், 877 பெண்களும் உள்ளனர்.  கல்வியறிவு  சதவீதம் 74.01 ஆகும். 

## சான்றுகள்

பகுப்பு:மயிலாடுதுறை மாவட்டத்திலுள்ள கிராமங்கள்
எருக்கூர்

**எருக்கூர்** என்பது இந்தியாவில் தமிழ்நாடு மாநிலத்தில் உள்ள மயிலாடுதுறை மாவட்டத்தில் சீர்காழி அருகே அமைந்துள்ள கிராமம் ஆகும். எருக்கூருக்கும் வங்காள விரிகுடா கடலுக்கும் உள்ள தொலைவு 10 கிலோமீட்டர் ஆகும். கொள்ளிடம் 5 கிலோமீட்டர் தொலைவிலும், சிதம்பரம் 20 கிலோமீட்டர் தொலைவிலும் அமைந்துள்ளது. எருக்கூரில் இருந்து சென்னை 250 கி.மீ. மற்றும் பாண்டிச்சேரி 80&#x20;கி.மீ. தொலைவிலும் உள்ளது.

எருக்கூரின் விவசாயம் மற்றும் மீன்பிடி தொழில் சீர்காழி நகர பொருளாதாரத்தின் முதுகெலும்பாக உள்ளது. இங்கு கபடி போட்டிக்கு முக்கியத்துவம் உண்டு. இது சுற்றுலாத்தலமாகவும் காணப்படுகிறது.

## கோவில்
இவ்வூரில், (புனித) தூய சிந்தாத்திரை மாதா திருத்தலம் உள்ளது.https://www.dinamani.com/all-editions/edition-nagapattinam/nagapattinam/2019/may/10/%E0%AE%AA%E0%AF%81%E0%AE%A9%E0%AE%BF%E0%AE%A4-%E0%AE%9A%E0%AE%BF%E0%AE%A8%E0%AF%8D%E0%AE%A4%E0%AE%BE%E0%AE%A4%E0%AF%8D%E0%AE%A4%E0%AE%BF%E0%AE%B0%E0%AF%88-%E0%AE%AE%E0%AE%BE%E0%AE%A4%E0%AE%BE-%E0%AE%A4%E0%AE%BF%E0%AE%B0%E0%AF%81%E0%AE%A4%E0%AF%8D%E0%AE%A4%E0%AE%B2-%E0%AE%86%E0%AE%A3%E0%AF%8D%E0%AE%9F%E0%AF%81-%E0%AE%AA%E0%AF%86%E0%AE%B0%E0%AF%81%E0%AE%B5%E0%AE%BF%E0%AE%B4%E0%AE%BE-3148928.html (தூய சிந்தாத்திரை திருத்தலம் எருக்கூர் சீர்காழி தஞ்சை மறைமாவட்டம் )

## சான்றுகள்

## வெளி இணைப்புகள்
* GeoHack - எருக்கூர்

* http://www.ourladyofvoyageshrine.org/ 

பகுப்பு:மயிலாடுதுறை மாவட்டத்திலுள்ள கிராமங்கள்
ஆனந்தநல்லூர்

**ஆனந்தநல்லூர்** (Ananthanallur) என்பது தமிழ்நாடு மாநிலத்தில் நாகப்பட்டினம் மாவட்டத்தின் மயிலாடுதுறை தாலுகாவில் உள்ளது.

## மக்கள் தொகை
2001 ஆம் ஆண்டின் கணக்கெடுப்பின் படி மொத்தம் 1295 மக்கள் உள்ளனர். அதில் 642 ஆண்களும், 653 பெண்களும் உள்ளனர். ஆண்-பெண் விகிதம் 1017.கல்வி அறிவு 73.25 ஆக உள்ளது.
## சான்றுகள்

* 


பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
கள்ளிமேடு

**கள்ளிமேடு** ஆனது இந்தியா, தமிழ்நாடு, வேதாரண்யம் தாலுகா,நாகப்பட்டினம் மாவட்டத்தில் உள்ள ஓர் கிராமமாகும் உள்ளது. இக்கிராமத்திலிருந்து வேதாரண்யம் 30 நிமிடங்களிலும், நாகப்பட்டினம் 60 நிமிடங்களிலும் சென்றடையலாம்.

## பள்ளி
அரசு உயர்நிலைப்பள்ளி உள்ளது.

## கோவில்கள்

File:Sri Aravan Pooja at Kallimedu.JPG|அரவான் சிலைக்கு பூசை செய்யப்பட்ட படம்
File:Sri Muthallu Rawother.JPG|திரொபதி அம்மன் ஆலயம்


*காளியம்மன் கோவில்
*பெருமாள் கோவில்
*திரௌபதி கோவில்
*ஸ்ரீ மாரியம்மன் கோவில்
*ஸ்ரீ விநாயகர் கோவில்
*ஸ்ரீ முருகன் கோவில்

## சான்றுகள்

பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:நாகப்பட்டினம் மாவட்டத்திலுள்ள கிராமங்கள்
கீழையூர் (நாகப்பட்டினம்)

**கீழையூர்** என்ற  புறநகர் தமிழ்நாட்டில் நாகப்பட்டினம் மாவட்டத்தின் கீழ்வேளூர் தாலுகாவில்  உள்ளது.

## மக்கள் வகைப்பாடு
2001-ஆம் ஆண்டின் இந்திய மக்கள் தொகைக் கணக்கெடுப்பின்படி  3,139 மக்கள் உள்ளனர். அதில் 1,577 ஆண்களும் ,1562 பெண்களும் உள்ளனர்.

## அருகிலுள்ள ஊர்கள்

* திருபூண்டி ,4 கி.மீ.
* வேளாங்கண்ணி, 10 கி.மீ.
* எட்டுக்குடி 10 கி.மீ.
* திருக்குவளை ,10 கி.மீ.
## சான்றுகள்

பகுப்பு:நாகப்பட்டினம் மாவட்டத்திலுள்ள கிராமங்கள்
செட்டிமேடு

**செட்டிமேடு** என்பது தமிழ்நாட்டில் மயிலாடுதுறை மாவட்டம், செம்பனார் கோயில் தாலுகாவில் உள்ளது.

## கோவில்
திருக்கடையூர் அமிர்தகடேசுவரர் கோயில்
## சான்று

பகுப்பு:மயிலாடுதுறை மாவட்டத்திலுள்ள கிராமங்கள்
மலையக்க நகர்வு

**மலையாக்க நகர்வு**

thumb|மலையாக்க நகர்வால் உருவான இமயமலை

பூமியின் உள்பகுதியில் ஏற்படும் பல்வேறு மாற்றங்களுக்கு காரணம் 
உள் இயக்க சக்தி  இது மெதுவாக நகர்தல் மற்றும் வேகமாக நகர்தல் 
என்ற இரு வகைகளில் செயல்படுகிறது மெதுவாக நகரும் போது நகர்தலானது 
செங்குத்தாக நகர்ந்தால் அது கண்ட ஆக்க நகர்வு எனவும், அதுவே கிடைமட்டமாக 
நகர்ந்தால் அது மலையாக்க நகர்வு என்று புவியியல் வல்லுநர்கல்ளா வரையறுக்கப்பட்டுள்ளது

கிடைமட்டமாக நகரும் புவியோடு  மடிப்புகள் ஏற்படவும் மற்றும் பாறை அடுக்குகள் 
இடம் மாறுவதற்கும் காரணமாகிறது. சாதாரண மடிப்புகள் ஒரு மேல் வளைவையும் (Anticline)
(Syncline)ஒரு கீழ் வளைவையும் கொண்டிருக்கும். மடிப்புகள் மென்மேலும் அழுத்தப்பட்டு 
பறை அடுக்குகள் நீண்ட தொலைவுக்கு இடம் பெயர்தலின் விளைவாக பல சிக்கலான மடிப்புகள் 
தோன்றுகின்றது .இவ்வகையில் புவியோடு மிகப்பெரிய அளவிற்கு கிடைமட்டமாக நகர்வதை 
மலையாக்க நகர்வு என்று வரையறுத்துள்ளனர். உலகின் மடிப்பு மலைகள் தோன்ற எதுவே காரணமாகும்.
இதற்கு உதாரணம் இமயமலை
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
குறுக்கிட்டான் கருப்பசுவாமி

**குறுக்கிட்டான் கருப்பசுவாமி** தேவர் சமுதாயத்தில் குலதெய்வமாக வணங்கப்படும் ஒரு நாட்டார் தெய்வமாவார். 
     
## கோயில் அமைவிடம்
இந்த தெய்வத்திற்கான கோயிலானது தமிழ்நாட்டின், தென்காசி மாவட்டம், கடையநல்லூர் அருகே உள்ள சொக்கம்பட்டி என்ற ஊரிலிருந்து மேற்கே 5 கி.மீ தொலைவில் கருப்பா ஆற்றின் கரையோரம் அமைந்துள்ளது. இக்கோயிலானது கி.பி 19 ஆம் நுற்றாண்டைச் சார்ந்தது. 

### பெயர்க்காரணம்
முன்பு ஒருமுறை இக்கோயிலினை சுற்றி உள்ள ஆலயங்களில் கோயில் நகைகள் மற்றும் பொருட்களை மாந்திரிகம் படித்த திருடர்கள் எல்லா சாமிகளையும் கண்ணை கட்டி விட்டு பொருட்களை கொள்ளை அடித்து செல்லும் போது குருக்களஞ்சியம் கட்டடத்துக்குள் இல்லாமல் தரையோடு இருந்ததால் அவர்களுக்குத் தெரியவில்லை. திருடர்கள் கொள்ளையடித்து செல்லும் போதும் குறுக்கே சென்று அவர்களை மறித்து கண் தெரியாமல் செய்து விட்டு, திருடர்கள் கொள்ளை அடித்ததையும் அவர்களை தடுத்து நிறுத்தியிருப்பதையும் மக்களுக்குக் காட்டியதால் அன்று முதல் குறுக்கிட்டான் என்று அழைக்கப்படுகிறார்.

## வழிபாடு
இக்கோயிலில் நித்தபூசைகள் நடைபெறுகின்றன. ஆண்டில் மகாசிவராத்திரி மற்றும் பங்குனி உதிரம் ஆகிய இரண்டு நாட்களும் திருவிழாக்கள் நடைபெறும். இக்கோயில் வழிபாட்டிற்கு கோயிலைச் சுற்றியுள்ள சொக்கம்பட்டி, வண்ணாம்பொட்டால், வெள்ளிகுளம், வேப்பங்குளம், கடையநல்லூர் ஆகிய ஊர்களின் தேவர்சமுதாயத்தினர் வருகின்றனர். இக்கோயிலில் சாமியாடி வேட்டைக்குச்  சென்றுவந்து அருள்வாக்குகள் கூறுவதுண்டு. அதனால் இங்கு குறிகேட்க நிறைய மக்கள் கூடுகின்றனர்.

## நிர்வாகம்
இக்கோயில் இந்து சமய அறநிலத்துறை கட்டுப்பாட்டில் உள்ளது. கோயில் தலவரலாறு புத்தகம் மற்றும் கல்வெட்டுக்கள் உள்ளன.

## மேற்கோள்கள்
மாலை மலர் செய்திக் குறிப்பு

பகுப்பு:தென்காசி மாவட்டத்திலுள்ள நாட்டுப்புறத் தெய்வங்களுக்கான  கோயில்கள்
பகுப்பு:தமிழர் நாட்டுப்புறத் தெய்வங்கள்
பி. முகம்மது இஸ்மாயில்

**பி. முகமது இசுமாயில்** (*P. Mohammad Ismail*) இந்தியாவைச் சேர்ந்த ஓர் அரசியல்வாதியாவார்.  முன்னாள் தமிழ்நாடு சட்டமன்ற உறுப்பினரான இவர் 1980 ஆம் ஆண்டு நடைபெற்ற தேர்தலில் கன்னியாகுமரி மாவட்டத்தில் பத்மநாபபுரம் தொகுதியில் இருந்து ஜனதா கட்சியின் வேட்பாளராகப் போட்டியிட்டு தமிழக சட்டசபைக்கு தேர்ந்தெடுக்கப்பட்டார். 1980-1984 ஆம் ஆண்டுகளில் தமிழ்நாடு ஜனதா கட்சியின் தலைவராகவும் இருந்தார். 1980 ஆம் ஆண்டுகளின்  ஆரம்பத்தில் இருந்த  9 சனதா கட்சி பாராளுமன்றக் குழு உறுப்பினர்களில் இவரும் ஒருவராவார். 1991 மற்றும் 1996 ஆம் ஆண்டுகளில் நடைபெற்ற நாடாளுமன்றத் தேர்தல்களில் முகமது இசுமாயில் நாகர்கோவில் தொகுதியில் ஜனதா கட்சியின் வேட்பாளராக போட்டியிட்டுத் தோல்வியுற்றார். 

2005 ஆம் ஆண்டு முதல் ஜனதா தள கட்சியின் மாநிலத் தலைவராகப் பொறுப்பு வகிக்கிறார். முன்னதாக  1984-89 ஆம் ஆண்டுகளில் இவர் தமிழ்நாடு ஜனதா கட்சித் தலைவராக இருந்தார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
எச். வி. அண்டே

**எச். வி. அண்டே** (*H. V. Hande*, பிறப்பு: நவம்பர் 28, 1927) ஒரு தமிழக மருத்துவரும், அரசியல்வாதியும் ஆவார். 1967, 1971 ஆகிய ஆண்டுகளில் நடந்த சட்டமன்றத் தேர்தல்களில் பூங்கா நகர் தொகுதியிலிருந்து சுதந்திராக் கட்சி வேட்பாளராக சட்டசபைக்குத் தேர்ந்தெடுக்கப்பட்டார். இவரது மூதாதையர்கள் மங்களூரில் இருந்த  காரணத்தால் மங்களூரார் என்று  அழைக்கப்படுகிறார்.

1980ல் நடந்த தேர்தலில் அண்ணா நகர் தொகுதியில் அண்ணா திராவிட முன்னேற்றக் கழகத்தின் வேட்பாளராக 699 வாக்குகள் வித்தியாசத்தில் கருணாநிதியிடம் தோற்றார். மறைந்த முதல்-அமைச்சர் எம்.ஜி.ஆரின் அமைச்சரவையில் 10 ஆண்டுகள் சுகாதாரத்துறை அமைச்சராக பணியாற்றியுள்ளார். அண்ணாநகர் தொகுதியில் 2006 ஆம் ஆண்டு நடந்த தேர்தலில் பாரதிய ஜனதா கட்சியின் வேட்பாளராக போட்டியிட்டு 9000 வாக்குகளைப் பெற்றார். 2004-ல் பாரதிய ஜனதா கட்சியின் தேசிய கவுன்சில் உறுப்பினர் ஆனார்.

இவர் ஓர் எழுத்தாளரும் ஆவார். இராமாயணம், டாக்டர் அம்பேத்கர் மற்றும் பிற தலைப்புகளில் பல புத்தகங்களை எழுதியுள்ளார். 1984ஆம் ஆண்டு சென்னையிலுள்ள செனாய் நகரில் அண்டே மருத்துவமனையைத் திறந்தார்.

## வகித்த பதவிகள்
* தமிழக அமைச்சரவையில் சுகாதார அமைச்சர் (1977–87)

## மேற்கோள்கள்

பகுப்பு:1927 பிறப்புகள்
பகுப்பு:வாழும் மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:கோவை மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கண்ட சீனிவாசராவ்

**கண்டா ஸ்ரீநிவாசராவ்** (*Ganta Srinivasarao*, பிறப்பு: 2 திசம்பர் 1960) இந்தியாவில் ஆந்திர மாநிலத்தின் மனிதவள மேம்பாட்டு அமைச்சராக தற்போது பணியாற்றினார். இவர் தெலுங்கு தேசம் கட்சியை (டி.டி.பி.) பீமிலி சட்டமன்ற தொகுதியில் இருந்து பிரதிநிதித்துவப்படுத்தினார். இவர் மூன்று முறை சட்டப் பேரவை உறுப்பினராகவும், ஒருமுறை நாடாளுமன்ற உறுப்பினராகவும் விசாகப்பட்டினம் மாவட்டத்தில் உள்ள பல்வேறு தொகுதிகளிலிருந்தும் தேர்ந்தெடுக்கப்பட்டார். இவர் பிரஜாராஜ்யம் கட்சியின் முன்னாள் சட்டப்பேரவை உறுப்பினர் ஆவார். இவர் சிரஞ்சீவிக்கு நெருங்கிய நண்பருமாவார். இவரின் மகன் கண்டா ரவிதேஜா, தெலுங்குத் திரைப்பட தொழிற்துறையில் உள்ள ஜெயதேவின் படத்தின் மூலம் அறிமுகமானார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அஷ்டாவதானம் சபாபதி முதலியார்

**அஷ்டாவதானம் சபாபதி முதலியார்** என்பவர் 19 ஆம் நூற்றாண்டில் பலவகை செய்யுள் நூல்களை இயற்றிய புலவர்களுள் ஒருவர். இவர் சந்தப் பாடல்களை விரைவாகப் பாடுவதில் வல்லவர். தலபுராணம், கலம்பகம் உள்ளிட்ட பொருள்களில் 33 நூல்கள் எழுதியுள்ளார்.

## இளமையும் கல்வியும்
இவர் சென்னைப் புரசைவாக்கத்தில் பிறந்தவர். அங்குத் தாண்டவராய முதலியாரிடத்தும் மழவை மகாலிங்கையரிடத்தும் தமிழ் கற்றார். இவர் அஷ்டாவதானம் செய்வதில் வல்லவர். புரசைவாக்கம், மயிலாப்பூர், புதுச்சேரி, மதுரை முதலான இடங்களில் அஷ்டாவதானம் செய்து காட்டியுள்ளார். இவர் தாம் இயற்றிய திருப்போரூர்ப் புராணத்தைத் திருப்போரூர் முருகன் கோவிலில் அரங்கேற்றினார்.

## இயற்றிய நூல்கள்
திருப்போரூர் முருகன் மீது குறவஞ்சி, கலம்பகம், யமகவந்தாதி, வெண்பாமாலை, நான்மணிமாலை, திரிபந்தாதி, இருசொல் யமகவந்தாதி, சதகம் முதலிய நூல்கள் இயற்றியுள்ளார்.
* சிதம்பர சுவாமிகள் சரித்திரம்
* திருத்தணிகை இரட்டை மணிமாலை
* பழனி வெண்பாமாலை
* திருவொற்றியூர் வடிவுடையம்மன் பதிற்றுப்பத்தந்தாதி
* அருணை வெண்பாமாலை
* மயிலை வெண்பாமாலை
* காஞ்சிக் குமரக்கோட்டம் கலம்பகம்
* கந்தசுவாமி புராணம்.

## இயற்றிய உரைகள்
* திருப்போரூர் புராண வசனம்
* திருத்தணிகையாற்றுப்படை
* கந்தரனுபூதி விருத்தியுரை
* மீனாட்சியம்மைப் பிள்ளைத்தமிழ் உரை.

## மறைவு
இவர் 1886 ஆம் ஆண்டு மறைந்தார்.

## உசாத்துணை
1) மயிலை சீனி.வேங்கடசாமி, " பத்தொன்பதாம் நூற்றாண்டில் தமிழ் இலக்கியம் "- மெய்யப்பன் தமிழாய்வகம்-2001
2) தினமலர் - வாரமலர் 11.9.2015.

## மேற்கோள்கள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ் எழுத்தாளர்கள்
இதயா மகளிர் கல்லூரி, கும்பகோணம்

**இதயா மகளிர் கல்லூரி**, கும்பகோணம் என்பது 2000 ஆம் ஆண்டு தமிழ்நாட்டில் தஞ்சாவூர் மாவட்டம் கும்பகோணம் நகரில் தொடங்கப்பட்ட ஒரு மகளிர் கலை அறிவியல் கல்லூரி ஆகும். இது இதய அன்னையின் பிரான்சிசிகன் சகோதரிகளால் தொடங்கப்பட்டது. இந்தக் கல்லூரியானது பாரதிதாசன் பல்கலைக்கழக அங்கீகாரம் பெற்றது.

## நிர்வாகம்
இந்தக் கல்லூரியின் நிர்வாகப் பொறுப்பும், முதல்வர் பொறுப்பும் இமாகுலேட் சகோதரிகளால் நிர்வகிக்கப்படுகிறது.

## பாடப்பிரிவுகள்
இளநிலைப்படிப்புகள், முதுநிலைப் படிப்புகள், பட்டயப் படிப்புகள்

## துறைகள்
இதயா மகளிர் கல்லூரியில் தமிழ்த்துறை, ஆங்கிலத்துறை உட்பட 10 துறைகள் உள்ளன.

## தமிழ்த்துறையில் வழங்கப்படும் பாடப்பிரிவுகள்
* ஆய்வியல் நிறைஞர் பட்டம்
* முனைவர் பட்டம்

## மேற்கோள்கள்

## வெளியிணைப்புகள்
கல்லூரியின் இணையத்தளம்

பகுப்பு:தஞ்சாவூர் மாவட்டத்திலுள்ள தனியார் கலைக் கல்லூரிகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
கலாம் செயற்கைக்கோள்

**கலாம் செயற்கைக்கோள்** *(Kalam SAT)* என்பது எடை குறைவான ஒரு சிறிய செயற்கை கோளாகும். இந்திய முன்னாள் குடியரசுத் தலைவர் ஆ. ப. ஜெ. அப்துல் கலாம் நினைவாக செயற்கைக்கோளுக்கு இப்பெயரிடப்பட்டது. இந்தியாவிலுள்ள உயர்நிலைப் பள்ளிகளில் பயிலக்கூடிய மாணவர்களால் இச்செயற்கைக் கோள் உருவாக்கப்பட்டது. 11 முதல் 18 வயதுக்கு உட்பட்ட மாணவர்களுக்கு ஐடூடில் கற்றல் ஒருங்கிணைப்பு என்ற அமைப்பும் நாசாவும் இணைந்து நடத்தும் கியூப்சு இன் சுபேசு என்ற உலகாய அளவு போட்டியில் கலந்து கொண்டார்கள். இப்போட்டி அறிவியல், தொழில் நுட்பம், பொறியியல், கணிதப் பாடங்களை இணைக்கும் கலைத்திட்டத்தின் அடிப்படையிலமைந்த ஒரு கல்வித்திட்டமாகும். தேர்வு செய்யப்பட்ட மாணவப் போட்டியாளர்கள் அணி நாசா ராக்கெட் மூலம் விண்வெளிக்கு அனுப்ப ஒரு செயற்கைக் கோளை வடிவமைக்கும் வாய்ப்பை வென்றது. இதன் தொடர்ச்சியாக இந்திய மாணவர்களால் உருவாக்கப்பட்ட கலாம் செயற்கைக்கோளும், போட்டியில் உருவாக்கப்பட மற்ற பல செயற்கைக் கோள்களும் நாசாவினால் டெரியர் ஓரியன் ஆராய்ச்சி ராக்கெட்டு மூலம் வர்கீனியாவிலுள்ள வாலோப்சு தீவிலிருந்து 2017 ஆம் ஆண்டு சூன் 22 அன்று விண்ணில் ஏவப்பட்டன.

கலாம் சோதனைக் கோளின் எடை 64 கிராம் ஆகும். இச்செயற்கைக்கோள் 3.8 செ.மீ அளவுள்ள கனசதுரத்தில் பொருத்தப்பட்டது. மேலும், இச்சோதனைக்கோள் முப்பரிமாணப் பொருட்கள் உற்பத்தித் தொழில் நுட்பத்துடன்  கார்பன் இழை பலபடியைப் பயன்படுத்தி உருவாக்கப்பட்டது. துணை சுற்றுவட்டப் பாதையில் செலுத்தும் ராக்கெட் மூலம் இச்செயற்கைக் கோள் விண்வெளிக்கு அனுப்பப்பட்டது. விண்வெளிப் பயணத்திற்குப் பிறகான செயற்கைக்கோளின் திட்ட நேரம் சுமார் 240 நிமிடங்கள் இருக்கும் என எதிர்பார்க்கப்பட்டது. புவியீர்ப்பு விசை குறைந்த விண்வெளிச் சூழலில் முப்பரிமாண தொழில் நுட்ப கார்பன் இழையின் செயற்பாட்டை விளக்க 12 நிமிடங்கள் மட்டுமே இச்செயற்கைக் கோளை இயக்கமுடியும்.

சென்னையில் அமைந்துள்ள ஆராய்ச்சி நிறுவனமான இந்திய விண்வெளிக் குழந்தைகள் என்ற அமைப்பின் மூலம் கியூப்சு இன் சுபேசு என்ற உலகாய அளவு போட்டியில் கலந்து கொள்வதற்காக இந்தியாவைச் சேர்ந்த மாணவர்கள் சேர்ந்து இச்செயற்கைக் கோளை உருவாக்கினார்கள். தமிழ் நாட்டின் கரூர் மாவட்டத்தைச் சேர்ந்த முகமத் ரிசத் சாரூக் என்ற 18 வயது மாணவர் இரண்டு ஆண்டுகள் உழைத்து  இச்செயற்கோளை வடிவமைத்தார். இவர் தானிசுக் திவேவ்டி, அப்துல் காசிப், கோபிநாத், யாக்னாசாய், வினய் எசு பரத்வாச் போன்ற மாணவர்களுடன் இணைந்து இச்சாதனையை நிகழ்த்தினார்.  இப்போட்டியில் கலந்து கொண்ட 80 மாதிரிகளில் ரிசத் சாருக்கின் வடிவமைப்பே தேர்ந்தெடுக்கப்பட்டது.

## இவற்றையும் காண்க
*டாக்டர் ஏ. பி. ஜே. அப்துல் கலாம் விருது
*ஏவுகணை

## மேற்கோள்கள்

## புற இணைப்புகள்
*  Cubes in Space™ program
* idoodlelearning.com

பகுப்பு:செயற்கைக் கோள்கள்
அனு கார்க்

**அனு கார்க்**  (Anu Garg 1967 ஏப்பிரல் 5) அமெரிக்க நூலாசிரியர் மற்றும் பேச்சாளர் ஆவார். வர்ட்ஸ்மித் டாட் ஆர்க் என்னும் இணையத் தளத்தைத் தொடங்கி நடத்தி வருகிறார்.  மொழி தொடர்பான நூல்கள் எழுதியுள்ளார். செய்தித் தாள்கள் இதழ்கள் முதலியவற்றில் எழுதுகிறார். எம்எஸ்என் என்கர்டா, ககானி போன்ற இதழ்களில் எழுதி வருகிறார்.

## வாழ்க்கைக்குறிப்புகள்

இந்தியாவில் ஒரு சிற்றூரில்  அனு கார்க் பிறந்தார். கிராமச் சூழ்நிலையில் கல்வி கற்றார். தொடக்கத்தில் இந்தி மட்டுமே அவர் அறிவார். 1988 இல் கணினிக் கல்வியில் பட்டம் பெற்றார். அமெரிக்காவில் சியாட்டிலில் வாழ்ந்து வரும் அணு கார்க் 1988 இல் அமெரிக்கக் குடிமகன் ஆனார்.

ஒகியோவில் உள்ள கேஸ் வெஸ்டர்ன் ரிசர்வ் பல்கலைக்கழகத்தில் கணினியில் முதுகலைப் பட்டம் பெற்றார், ஏடி அண்டு டி போன்ற பெரிய குழுமங்களில் பணிசெய்தார். பல்கலைக்கழகத்தில் பயிலும்போதே  வர்ட்ஸ்மித் டாட் ஆர்க் இணையத் தளத்தை தொடங்கினார்.  இத்தளத்தின் வாசகர்கள் தொகை ஒரு மில்லியனைத் தாண்டிவிட்டது.

## மேற்கோள்

பகுப்பு:ஆங்கில எழுத்தாளர்கள்
பகுப்பு:1967 பிறப்புகள்
சிவ. வீ. மெய்யநாதன்

**சிவ. வீ. மெய்யநாதன்** (Siva. V. Meyyanathan) என்பவர் தமிழக அரசியல்வாதியும், அமைச்சரும் ஆவார். 2016 மற்றும் 2021 தமிழ்நாடு சட்டமன்றத்  தேர்தலில் புதுக்கோட்டை மாவட்டம், ஆலங்குடி சட்டமன்றத் தொகுதியிலிருந்து தமிழக சட்டபேரவை உறுப்பினராக திமுக கட்சியின் சார்பாகத் தேர்ந்தெடுக்கப்பட்டவர் . எம்.சி.ஏ பட்டப்படிப்பை படித்துள்ள இவர் புதுக்கோட்டை மாவட்டம் மறமடக்கி கிராமத்தைச் சேர்ந்தவர். அறந்தாங்கி ஊராட்சி ஒன்றியத்தின் பெருந்தலைவராக 2011 முதல் 2016 வரை இருந்துள்ளார்  இவர் 2016 தமிழ்நாடு சட்டமன்றத் தேர்தலில் ஆலங்குடி தொகுதியின் சட்டமன்ற உறுப்பினராக தேர்ந்தெடுக்கபட்டார். பின்னர் 2021 தமிழ்நாடு சட்டமன்றத் தேர்தலில் மீண்டும் அதே தொகுதியில் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழகத்தின் தர்ம தங்கவேலு என்ற வேட்பாளரைத்  தோற்கடித்து சட்டமன்ற உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக சுற்றுச்சூழல் ,காலநிலை மாற்றம், இளைஞர் நலன், விளையாட்டு மேம்பாட்டுத்துறை (சுற்றுச்சூழல் மற்றும் மாசு கட்டுப்பாடு, ) அமைச்சசராக பதவியேற்றார்.

## துறை மாற்றங்கள்
14 திசம்பர் 2022 ஆம் ஆண்டு சேப்பாக்கம்-திருவல்லிக்கேனி தொகுதி சட்டப்பேரைவ உறுப்பினரும், தி.மு.க இளைஞரணி செயலாளருமான உதயநிதி ஸ்டாலின் அமைச்சராகப் பதவியேற்றதை அடுத்து மெய்யநாதன் கவனித்து வந்த இளைஞர் நலன் மற்றும் விளையாட்டு மேம்பாட்டுத் துறை அவருக்கு வழங்கப்பட்டது. பின்னர் சுற்றுச்சூழல் மற்றும் காலநிலை மாற்றத்துறை அமைச்சராகப் பணியாற்றி வந்த இவர் 29 செப்டம்பர் 2024 அன்று நடைபெற்ற தமிழக அமைச்சரவை மாற்றியமைக்கப்பட்டதில் பல அமைச்சர்களின் இலாக்கக்கள் மாற்றியமைக்கப்பட்டன. இதில் சுற்றுச்சூழல் மற்றும் காலநிலை மாற்றத்துறை நிதி அமைச்சர் தங்கம் தென்னரசுவுக்கு கூடுதல் பொறுப்பாக வழங்கப்பட்டது. தற்போது பிற்படுத்தபட்டோர் நலத்துறை அமைச்சராகப் பணியாற்றி வருகிறார்.

## மேற்கோள்கள்

பகுப்பு:1969 பிறப்புகள்
பகுப்பு:புதுக்கோட்டை மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
ஆசிய சாதனைகள் புத்தகம்

**ஆசிய சாதனைகள் புத்தகம்** (*Asia Book of Records*) என்பது உலக சாதனைகளைப் பதிவு செய்யும் அமைப்பின் ஒரு அங்கமாகும். ஆசிய கண்டங்களில் நடைபெறக்கூடிய தனிமனித அல்லது குழுவின் சாதனைகள் இதில் இடம்பெறும்.

## இவற்றையும் காண்க
*லிம்கா சாதனைகள் புத்தகம்
*கின்னஸ் உலக சாதனைகள்
## சான்றுகள்

## வெளி இணைப்புகள்
* Asia Book of Records website
* கின்னஸ் பதிவு வாரம்
* Guinness World Attractions (the official Museums website)
* Guinness World Records (the official Book website)
* The Jim Pattison Group (parent company)

பகுப்பு:இந்திய நூல்கள்
பகுப்பு:சாதனைகள்
கோ. தளபதி

**கோ. தளபதி** (*G. Thalapathi*) ஓர் இந்திய அரசியல்வாதியும், தமிழ்நாட்டின் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், சேடப்பட்டி தொகுதியிலிருந்து, திராவிட முன்னேற்றக் கழக (தி.மு.க) வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் மதுரை (வடக்கு) தொகுதியில் இருந்து திமுக சார்பில் சட்டமன்ற உறுப்பினரானார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை அரசியல்வாதிகள்
ஜி. நாராயணசாமி நாயுடு

**ஜி. நாராயணசாமி நாயுடு** (*G. Narayanasamy Naidu*)(பிறப்பு 15 பிப்ரவரி 1904) என்பவர் இந்திய அரசியல்வாதியும் தமிழக சட்டப்பேரவை முன்னாள் உறுப்பினரும் ஆவார். தமிழ்நாடு சட்டமன்ற சபைக்கு 1952ஆம் ஆண்டு ஆடுதுறை சட்டமன்றத் தொகுதியிலிருந்தும் 1957 மற்றும் 1962ஆம் ஆண்டுகளில் நடைபெற்ற சட்டமன்றத் தேர்தலில்களில் மயிலாடுதுறை தொகுதியிலிருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியினை சேர்ந்தவர்.

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மயிலாடுதுறை மாவட்ட மக்கள்
தங்க தமிழ்ச்செல்வன்

**தங்க தமிழ்ச்செல்வன்** (*Thanga Tamil Selvan*) என்பவர் தமிழக அரசியல்வாதியும்,  சட்டமன்ற முன்னாள் உறுப்பினர் ஆவார். இவர் அண்ணா திராவிட முன்னேற்றக் கழகத்தின் சார்பில் ஆண்டிப்பட்டித் தொகுதியில் இருந்து தமிழ்நாடு சட்டமன்றத்துக்கு 2001- 2011, 2016 காலப்பகுதியில் மூன்றுமுறை தேர்ந்தெடுக்கப்பட்டவராவார்.

## அரசியல் வாழ்க்கை
2001 தேர்தலில் ஊழல் வழக்கில் தண்டனை பெற்றதால் ஜெ. ஜெயலலிதா போட்டியிட இயலாத நிலை ஏற்பட்டது. வழக்கிலிருந்து விடுவிக்கப்பட்ட பிறகு ஜெயலலிதா போட்டியிட வசதியாக ஆண்டிப்பட்டி சட்டமன்ற உறுப்பினர் பதவியை இராஜினாமா செய்தார். இதன்பிறகு இவர் இந்திய பாராளுமன்றத்திற்கு ராஜ்ய சபை உறுப்பினராகத் தேர்ந்தெடுக்கப்பட்டார். ஜெயலலிதா மறைவுக்குப் பிறகு அதிமுக பிளவுபட்ட போது, இவர் டி. டி. வி. தினகரனுக்கு ஆதரவாக செயல்பட்டு வந்தார்.முதலமைச்சர் எடப்பாடி க.பழனிசாமிக்கு அளித்த ஆதரவை திரும்பப்பெற்றதோடு, கிளர்ச்சித் தலைவர் டி. டி. வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் சபாநாயகர் ப. தனபாலால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். பின்னர் அம்மா மக்கள் முன்னேற்றக் கழகத்தின் கொள்கை பரப்புச் செயலாளராக இருந்தார். அம்மா மக்கள் முன்னேற்றக் கழகத்தின் சார்பில் இந்தியப் பொதுத் தேர்தல், 2019இல் தேனி மக்களவைத் தொகுதியில் போட்டியிட்டு தோல்வியுற்றார். கட்சித் தலைமையுடன் ஏற்பட்ட கருத்துவேறுபாட்டால் அமமுகவில் இருந்து விலகி 2019 சூன் 28 அன்று திமுகவில் இணைந்தார்.

2021 தேர்தலில் அப்போதைய துணை முதலமைச்சர் ஓ. பன்னீர்செல்வத்திற்கு எதிராக போடிநாயக்கனூர் தொகுதியில் போட்டியிட்டு தோல்வியற்றார்.

*2024ஆம் ஆண்டு நடைபெற்ற நாடாளுமன்ற மக்களவைப் பொதுத் தேர்தலில் வெற்றி பெற்று மக்களவை உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தேனி மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:தேனி அரசியல்வாதிகள்
பகுப்பு:18ஆவது மக்களவை உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்